নাইটদের স্পিন-ফাঁদে ধোনির চেন্নাই, লক্ষ্য মাত্র ১০৪

ওয়েব ডেস্ক: ইডেন গার্ডেন্সের পিচ কিউরেটর সুজন মুখোপাধ্যায়কে প্রশ্নটা করাই যায়, চিপকের মতো পিচ বানাতে অসুবিধা কোথায়? চেন্নাইয়ের মন্থর, স্পিন-সহায়ক উইকেটে কলকাতা নাইট রাইডার্সের স্পিনাররা সিএসকে-র ব্যাটারদের দমবন্ধ করে ছাড়লেন। মহেন্দ্র সিং ধোনির অধিনায়কত্বে প্রত্যাবর্তনের ম্যাচে কোনওমতে তিন অঙ্কের রানে পৌঁছল পারল তাঁর দল।

বল একটু ঘুরতেই ভয়ঙ্কর হয়ে উঠলেন সুনীল নারিন। বিজয় শঙ্করের সহজ ক্যাচ ছেড়েছেন তিনি, কিন্তু বোলিংয়ে পুষিয়ে দিয়েছেন। চার ওভারে মাত্র ১৩ রান দিয়ে নিলেন ৩ উইকেট। মইন আলি সুযোগ পেয়ে ফের কামাল করলেন। পাওয়ার প্লে-তে বল করে ওভারপ্রতি মাত্র ৫ রান দিলেন এবং তুলে নিলেন ডেভন কনওয়ের উইকেট। বরুণ চক্রবর্তী ২২ রান দিয়ে ২ উইকেট নিলেন।

আরও পড়ুন: ‘কান্তারা’ সেলিব্রেশন কেন, খোলসা করলেন রাহুল

চেন্নাইয়ের হয়ে একদিক থেকে নট আউট রয়ে গেলেন শিবম দুবে। যদিও তাঁকে হাত খোলার সুযোগ দেননি নাইট বোলাররা। এই রান তাড়া করতে আশাকরি নাইটদের কোনও সমস্যা হবে না। অজিঙ্ক্য রাহানে চাইবেন যত দ্রুত রান তুলে নেট রান রেটের উন্নতি করে নেওয়া। তবে আবারও সেই এক প্রশ্ন উঠবে ইডেনে কেন এমন পিচ হয় না? ঘরের মাঠের সুবিধা তো পেতেই পারেন রাহানেরা।